ప్రముఖ దర్శకుడు మణిరత్నాన్ని తన దగ్గర పనిచేస్తున్న ఓ అసిస్టెంట్ హెచ్చరిస్తున్నాడు. తనకు సాయం చేయకపోతే ఆత్మహత్య చేసుకుంటానని అతడికి అల్టిమేటం ఇచ్చాడు. ప్రస్తుతం కోలీవుడ్ వర్గాల్లో ఇది ఓ హాట్ టాపిక్ అవుతోంది. మణిరత్నానికి అల్టిమేటం జారిచేసింది.. అతడి దగ్గర లైట్మేన్గా పనిచేసిన మణిమారన్ అని కోలీవుడ్ మీడియాలో ప్రచారం జరుగుతోంది. అసలేమైందంటే.. గతంలో అభిషేక్ బచ్చన్, ఐశ్వర్యరాయ్లతో ‘గురు’ సినిమాను తీసిన సంగతి తెలిసిందే. ఆ సినిమా షూటింగ్ సమయంలోనే మణిమారన్కు ప్రాణాంతకమైన రక్తసంబంధిత వ్యాధి వచ్చిందట. దీంతో వైద్య ఖర్చుల కోసం చిత్ర యూనిట్ సాయం కోరాడట మణిమారన్. అయితే.. చిత్ర యూనిట్ నుంచి అతడికి ఎలాంటి సాయం లభించలేదట. దీంతో మణిమారన్ సాయం కోసం కోర్టు మెట్లు ఎక్కాడట. అతడికి అనుకూలంగా తీర్పునిచ్చిన కోర్టు.. రూ.2 లక్షల పరిహారం చెల్లించాలంటూ ఆదేశించిందని కోలీవుడ్ మీడియా చెబుతోంది. కోర్టు తీర్పునిచ్చినా మణిరత్నం గానీ, లైట్మెన్ యూనియన్గానీ పట్టించుకోవట్లేదని మణిమారన్ ఆరోపిస్తున్నాడు. పదేళ్ల నుంచి వైద్య ఖర్చులు భరిస్తున్నామని, ఇక ఆ స్థోమత తమకు లేదని, మణిరత్నం కచ్చితంగా సాయం చేయాలని, లేకపోతే మణిరత్నం ఇంటి ముందు ఆమరణ నిరాహార దీక్ష చేస్తానని, ఆత్మహత్యకూ వెనకాడబోనని హెచ్చరించాడు. అయితే.. దీనిపై స్పందించిన లైట్మెన్ యూనియన్ సెక్రెటరీ రమణ్.. మణిమారన్ తమపై, మణిరత్నంపై బురదజల్లేందుకే ఇలాంటి ఆరోపణలు చేస్తున్నాడని, లేబర్ కోర్టులో ఈ అంశంపై ఎప్పుడో తేల్చుకున్నామని, కోర్టు తీర్పుతో రూ.లక్ష చెల్లించామని వివరించాడు. దానికి సంబంధించిన అక్నాలెడ్జ్మెంట్ లేఖ కూడా ఉందని వివరించాడు. ఈ అంశాన్ని మణిమారన్ సొమ్ము చేసుకునేందుకు చూస్తున్నాడని, తద్వారా సానుభూతి పొందేందుకు ప్రయత్నిస్తున్నాడని రమణ్ ఆరోపించాడు. ఇప్పుడు అతడు ఇంత సీన్ ఎందుకు క్రియేట్ చేస్తున్నాడో తమకు అర్థం కావడం లేదని చెప్పాడు. దీనిపై మణిరత్నం ప్రొడక్షన్ కంపెనీ మద్రాస్ టాకీస్ నుంచి మాత్రం ఎలాంటి స్పందన రాలేదు.
pramukha darsakudu maniratnaanni tana daggara panichestunna oo assistent hecharistunnadu. tanaku saayam cheyakapothe aatmahatya chesukuntanani atadiki altimetam ichadu. prastutam kolivud vargaallo idhi oo hat tapic avutondi. maniratnaaniki altimetam jaarichesindi.. atadi daggara litemenga panichesina manimaran ani kolivud medialo prachaaram jarugutondi. asalemaindante.. gatamlo abhishek bachan, aishwaryaraaylatho ‘guru’ sinimaanu teesina sangati telisinde. aa sinima shooting samayamlone manimaaranku praanaantakamaina raktasambandhita vyaadhi vachindata. deentho vaidya kharchula kosam chitra unit saayam koradata manimaran. ayithe.. chitra unit nunchi atadiki elanti saayam labhinchaledata. deentho manimaran saayam kosam kortu metlu ekkaadata. atadiki anukuulamgaa teerpunicchina kortu.. roo.2 lakshala pariharam chellinchaalantuu aadesinchindani kolivud media chebutondi. kortu teerpunicchinaa maniratnam gaanee, litemen uniyangani pattinchukovatledani manimaran aaropistunnadu. padella nunchi vaidya kharchulu bharistunnamani, ika aa sthomatha tamaku ledani, maniratnam kachitamgaa saayam cheyalani, lekapothe maniratnam inti mundu aamarana nirahara deeksha chestaanani, aatmahatyakuu venakaadabonani heccharinchaadu. ayithe.. deenipai spandinchina litemen unian secretery raman.. manimaran tamapai, maniratnampai buradajallenduke ilanti aaropanalu chestunnadani, laber kortulo ee amsampai eppudo telchukunnamani, kortu teerputho roo.laksha chellinchaamani vivarinchaadu. daaniki sambandhinchina acnoledgement lekha kuudaa undani vivarinchaadu. ee amsaanni manimaran sommu chesukunenduku chustunnadani, tadwara saanubhooti pondenduku prayatnistunnadani raman aaropinchaadu. ippudu atadu inta sean enduku criate chestunnado tamaku artham kaavadam ledani cheppaadu. deenipai maniratnam production company madras tackies nunchi maatram elanti spandana raledu.